Maliyyə müstəqilliyi
Maliyyə müstəqilliyi — başqalarından asılı olmadan və ya işləmək məcburiyyətində qalmadan ömrünün sonuna qədər yaşayış xərclərini ödəmək üçün kifayət qədər gəlir və ya sərvətə malik olmaq statusu. Maliyyə müstəqilliyinə nail olmaq üçün bir çox strategiya mövcuddur. Onlardan hər birinin öz üstünlükləri və mənfi cəhətləri var. Faydalı faktorlardan biri odur ki, maliyyə müstəqilliyinə nail olmaq istəyən şəxs cari gəlirləri və xərcləri haqqında aydın təsəvvürə malik olması və maliyyə məqsədlərinə doğru irəliləmək məqsədilə müvafiq strategiyaları müəyyən edib seçə bilməsi üçün maliyyə planı və büdcəyə malik olmalıdır. Maliyyə planı bir insanın maliyyə vəziyyətinin hər tərəfini əhatə edir.